proxectonos/corpus_dominio_legal_administrativo_tmp huggingface dataset:
ASIGNACIONES ECONÓMICAS
ADMINISTRACIÓN LOCAL — Municipal — Cangas (Outros documentos, notificacións e informacións públicas, 10/06/2016)

O Pleno do Concello de Cangas, en sesión ordinaria de data do 27 de maio de 2016, acordou aprobar a proposta de Alcaldía sobre asignacións económicas, cuxo texto íntegro se fai público en cumprimento do artigo 70.2, da Lei 7/1985, de 2 de abril, Reguladora das Bases de Réxime Local: “PROPOSTA DE ALCALDÍA SOBRE ASIGNACIÓNS ECONÓMICAS Visto que o Pleno na súa sesión extraordinaria de 26 de xuño de 2015 estableceu no punto primeiro do acordo sobre asignacións económicas (Punto 7º da Orde do día) fixar como postos con dedicación exclusiva os seguintes: Visto que o grupo municipal Asemblea pola Unidade comunicou ao Concello o acordo adoptado pola coordinadora do seu partido en data 16 de maio de 2016 de remate da dedicación exclusiva do Concelleiro delegado de Servizos Sociais, Igualdade e Sanidade, pasando tal dedicación exclusiva á Concelleira de Participación veciñal, Transparencia e Asociacionismo, Eva Rodríguez Calvar a partires do 15 de xuño de 2016. De conformidade co disposto nos artigos 75 da Lei 7/ 1985 e 13 do Rd.2568/1986, PROPOÑO ao Pleno a adopción do seguinte acordo: Primeiro.- Modificar o punto primeiro do acordo de Pleno de 26 de xuño de 2015 sobre asignacións económicas, referido á determinación de postos con dedicación, retirando a dedicación exclusiva do cargo de Concelleiro delegado de Servizos Sociais, Igualdade e Sanidade e establecendo a dedicación exclusiva da Concelleira de Participación veciñal, Transparencia e Asociacionismo a partires do 15 de xuño de 2016. Segundo.- Este acordo publicarase no BOP así como no Taboleiro de Anuncios e na páxina web do concello”. Cangas, a 30 de maio de 2016.—O Alcalde, Xosé Manuel Pazos Varela.
APROBACIÓN INICIAL DO EXPEDIENTE DE NORMALIZACIÓN DE FINCAS SITAS NA RÚA DO CASTRO (EXPTE.: NF 01/2016)
ADMINISTRACIÓN LOCAL — Municipal — Cambados (Outros documentos, notificacións e informacións públicas, 28/07/2016)

A Xunta de Goberno Local en sesión celebrada o 10 de febreiro de 2016, acordou por delegación da alcaldía de 29 de xuño de 2015, e por unanimidade dos membros presentes acordou aprobar inicialmente o expediente de normalización de fincas sitas na Rúa O Castro á que lle é de aplicación a Ordenanza 1 das NN. SS. MM de Cambados en base á memoria redactada por D. Giedrius Rousse Tuñas. O que se somete dacordo co previsto nos artigos 108 e 120.1 do real decreto 3288/1978, do 25 de agosto, polo que se aproba o Regulamento de Xestión Urbanística para o desenrolo e aplicación da Lei sobre réxime do Solo e Ordenación Urbana a información pública polo prazo dun mes a contar dende o día seguinte ao da publicación do presente anuncio no Boletín Oficial da Provincia de Pontevedra. O expediente: NF 01/2016 estará dispoñible na secretaría do Concello para a súa consulta en horario de 9:00 a 14:00 horas de luns a venres e de 9:00 a 13:00 horas os sábados. En Cambados, a 6 de xullo de 2016.—A Alcaldesa, Fátima Abal Roma.
EXECUCIÓN DE TÍTULOS XUDICIAIS 36/2016. NOTIFICACIÓN A VICUS VETERIS, S. L. U.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 07/03/2016)

Fago saber: Que no procedemento ETX 36/16 deste xulgado, seguido a instancia de Josep Luis Rosiña Tejena contra VICUS VETERIS, S. L. U., sobre execución de sentenza, ditouse a seguinte resolución: Auto despachando execución de data 23/02/2016 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación á executada VICUS VETERIS, S. L. U., cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, vinte e tres de febreiro do dous mil dezaseis.—O Letrado da Administración de Xustiza.
DH. A36.51266. CONCESIÓN DUN CAUDAL DE AUGA NO LUGAR FONTE DE CURRO, BARROS. SOLICITNATE: FORESTAL Y MEDIOAMBIENTE GALICIA S. L.
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 31/05/2016)

Forestal y Medio Ambiente de Galicia, S. L., CIF B27722081, solicita de Augas de Galicia un caudal de 248,2 m3/ano procedente dun (1) pozo no lugar de Fonte do Curro, parroquia de Perdecanai (Santa María), Concello de Barro, e con destino a uso sanitario e rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: Captación de auga mediante a realización dun pozo de barrena de 160 Ø mm e 60 m de prof. aprox., equipado cunha bomba hidráulica de 1,5 CV de pot. e saída pola parte superficial do mesmo a unha arqueta de rexistro de aros de formigón prefabricado de 1,0 m de altura e 1,2 Ø m, da que sae unha tubaxe de PE de 32 Ø mm e 19,5 m de lonx. ata unha arqueta de reparto de fabrica de ladrillo de dimensións de 0,5 x 0,5 x 0,5 m anexa á nave e situada na parcela colindante ref. nº 36002A212004260000AO. A auga utilízase para abastecer os aseos da nave e unha zona no almacén e no exterior da nave de 100 m 2 na que se dispón dun viveiro forestal, solicitándose a rega do mesmo. Faise público por un prazo de vinte (20) días naturais, contados a partir da publicación deste anuncio no Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Barro ou na Zona Sur de Augas de Galicia, R/ San Salvador, nº 2 – 4º, Vigo, onde poderán consulta-lo expediente. Vigo, a 13 de maio de 2016.—O Xefe de Área de Autorizacións e Concesións, Irina Florentina Elisa Carolina Curt Macanchi.
APROBACIÓN INICIAL DA ORDENANZA REGULADORA DO PREZO PÚBLICO POLA ORGANIZACIÓN DE CURSOS, OBRADOIROS, PROGRAMAS E ACTIVIDADES DEPORTIVAS, SOCIAIS, FESTIVAS E CULTURAIS
ADMINISTRACIÓN LOCAL — Municipal — Salvaterra de Miño (Ordenanzas e Regulamentos, 11/05/2016)

O Pleno desta Corporación, en sesión ordinaria de data 25 de abril de 2016, acordou aprobar inicialmente a Ordenanza Reguladora do Prezo Público pola organización de cursos, obradoiros, programas e actividades deportivas, sociais, festivas e culturais polo Concello de Salvaterra de Miño. Dando cumprimento ao establecido no artigo 49. b) da Lei 7/1985, de 2 de abril, ábrese un prazo de información pública e audiencia aos interesados por un prazo de trinta días contados a partir do seguinte ao da publicación deste Edicto no Boletín Oficial da provincia, ao obxecto de que poidan presentar as suxestións e reclamacións que estimen oportunas, indicando a tal efecto, que o expediente se atopa a súa disposción na Secretaría do Concello. De non presentarse reclamacións durante o sinalado prazo entenderase elevado a definitivo o acordo ata entón provisonal. Salvaterra de Miño, a 28 de abril de 2016.—O Alcalde, Arturo Grandal Vaqueiro.
APROBACIÓN PROVISIONAL EXPTE. DE NORMATIVA DO CIRCUITO DE MOTOCROS DO CARRIO: REGULAMENTO E PREZO PÚBLICO, E APERTURA DO TRÁMITE DE EXPOSICIÓN PÚBLICA
ADMINISTRACIÓN LOCAL — Municipal — Lalín (Outros documentos, notificacións e informacións públicas, 11/07/2016)

O Pleno da Corporación do Concello de Lalín, en sesión ordinaria celebrada o día 30 de xuño de 2016, aprobou con carácter provisional a modificación do Regulamento de utilización das Instalacións Deportivas Municipais do Concello de Lalín, consistente na introdución no seu texto dun novo Capítulo III-Bis: Normativa do Circuíto de Motocros do Carrio. Na mesma sesión do Pleno da Corporación á que se fixo referencia, acordouse o establecemento do Prezo Público polo uso e prestación do servizos do Circuíto de Mototros do Carrio do Concello de Lalín mediante a aprobación da súa ordenanza reguladora. En cumprimento do disposto no artigo 49. b) da Lei 7/1985, do 2 de abril, Reguladora das Bases do Réxime Local, os citados acordos provisionais exporase ó público no taboleiro de anuncios do Concello, estando a disposición dos interesados o expediente elevado ao Pleno no departamento de Intervención do Concello durante trinta días hábiles, durante os cales poderán examinar o expediente e presentar as reclamacións que estimen oportunas. O prazo de trinta días comezará a contar dende o día seguinte ó da publicación deste anuncio no Boletín Oficial da Provincia. No caso de que non se presentaran reclamacións no prazo indicado, de conformidade co último parágrafo do artigo 49 da Lei 7/1985, do 2 de abril, Reguladora das Bases do Réxime Local, entenderase definitivamente adoptado o acordo, sen necesidade de acordo plenario. Lalín, 1 de xullo de 2016.—O Alcalde, Rafael L. Cuíña Aparicio.
ADXUDICACIÓN DE ARRENDAMENTO DE PARCELA DE 25.500,50 M2ANUNCIO DE ADXUDICACIÓN
ADMINISTRACIÓN LOCAL — Municipal — Porriño, O (Contratos administrativos, 27/01/2016)

Por Decreto de Alcaldía de data 12 de xaneiro de 2016, procedeuse á adxudicación do dereito de arrendamento da parcela de 25.500,50 m2 de superficie de titularidade municipal, coas seguintes especificidades: a) Organismo: Concello do Porriño. b) Dependencia tramitadora do expediente: Secretaría-Servizo de Contratación. c) Número de expediente: CV 46/15 a) Descrición do obxecto: dereito de arrendamento de parcela de 25.500,50 m2 de titularidade municipal ocupada por explotación mineira no ámbito das concesions nos montes de titularidade municipal de Carrascal e Laxedo, para o establecemento de explotación industrial e mineira. a) Tramitación: ordinaria b) Procedemento: negociado con publicidade. a) Orzamento: 31.763,42 € (IVE no incluido) mellorables ao alza. a) Data: 12/01/16 b) Contratista: LEVANTINA Y ASOCIADOS DE MINERALES SA c) Nacionalidade: Española d) Importe da adxudicación: 31.763,42 € (IVE non incluido) www.contratosdegalicia.es O Porriño, 18 de xaneiro de 2016.—A Alcaldesa, Eva García de la Torre.
DESIGNACIÓN REPRESENTANTE MUNICIPAL NO ÓRGANO REITOR DAXUNTA DE COMPENSACIÓN DO POLÍGONO I DO PLAN PARCIAL DE SAMIL, FASE I (EXPTE.4017/401)
ADMINISTRACIÓN LOCAL — Municipal — Vigo (Outros documentos, notificacións e informacións públicas, 24/05/2016)

O Alcalde-Presidente da Xerencia municipal de Urbanismo do Excmo. Concello de Vigo, mediante resolución do 28 de abril de 2016, adoptou o seguinte acordo: “ Primeiro.-Delegar en dona María José Caride Éstevez, concelleira delegada da área de urbanismo, a representación da propiedade municipal na Xunta de compensación do polígono I do Plan Parcial de Samil, fase I, asumindo apresidencia no seu órgano reitor, ao ser o Concello o propietario maioritario no polígono, sendo o seu suplente o Concelleiro da Área de Seguridade e Mobilidadedon Serghei Artigue Lagandara. Segundo.- Dar traslado da presente Resoluciónaos concelleiros afectados para o seu coñecemento e efectos. Terceiro.-Instar ao Rexistro de entidades urbanísticas colaboradoras da Xunta de Galicia, a inscrición de dita modificación no cargo da presidencia do órgano reitor da X. C do polígono I do PPde Samil, fase I, a cuxos efectos se lle dará traslado da presente resolución. Cuarto.- Esta resolución entrará en vigor no mesmo momento da súa sinatura sen prexuízo da súa publicación no Boletín oficial da provincia, consonte ao establecido no artigo 44.2 do RD 2568/1986 e na sede electrónica municipal. Dar conta individualizada ao Pleno do Concello de Vigona primeira sesión que se realice de conformidade co establecido no artigo 44.4 do RD 2568/1986, en relación co artigo 38. d do mesmo corpo legal.” Vigo, a 10 de maio de 2016.—A Vicepresidenta da XMU (Resolución do 06.07.2015), María José Caride Estévez.
DH. W36.54072. SOLICITUDE DE UNIÓN FENOSA DISTRIBUCIÓN, S. A., DE AUTORIZACIÓN DE OBRAS NA ZONA DE POLICÍA DO REGO COTO DO HOME, E NO LUGAR DE A CARDIÑA, PARROQUIDA DE COBRES (SANTO ADRIÁN), NO CONCELLO DE VILABOA.
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 19/08/2016)

Unión Fenosa Distribución SA. solicita de Augas de Galicia co CIF: Q1500378C, a autorización de obras no lugar de A Cardiña, parroquia de Cobres (Santo Adrán), Concello de Vilaboa (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.54072 As obras solicitadas consisten na colocación de centro de transformación sobre poste de formigón a 65 m do dominio público hidráulico do rego Coto do Home, execución de 668 m de liña de media tensión sobre 5 postes de formigón (fóra da zona de servidume), incluíndo cruce sobre o rego de Pazos e 14 m de liña de baixa tensión. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilaboa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 27 de xullo de 2016.—O Xefe da Área de Autorizacións e Concesións, Maria Manuel Garcia de Olalla Tejeros.
APROBACIÓN INICIAL DO EXPEDIENTE DE MODIFICACIÓN DE CRÉDITO 6/2016DO ORGANISMO AUTÓNOMO “XERENCIA MUNICIPAL DE URBANISMO”
ADMINISTRACIÓN LOCAL — Municipal — Vigo (Presupostos e cadros de persoal, 23/06/2016)

O Pleno de Concello de Vigo, en sesión do 30 de maio de 2016, aprobou inicialmente o expediente de modificación de crédito 6/2016 do Organismo Autónomo “Xerencia Municipal de Urbanismo”. Dito expediente foi expostos ó público segundo anuncio publicado no Boletín Oficial da Provincia de data 2 de xuño de 2016. Transcorrido o prazo legal de exposición, de acordo co preceptuado polo artigo 169 do Real Decreto Lexislativo 2/2004, de 5 de marzo, polo que se aprobou o texto refundido da Lei Reguladora das Facendas Locais, sen que se presentara reclamación ningunha, considérase definitivamente aprobado o expediente número 6/2016 de modificación de créditos da Xerencia Municipal de Urbanismo. Contra dita aprobación definitiva, poderán os interesados interpoñer, se así o estiman, recurso contencioso-administrativo, o cal non suspenderá por si só a aplicabilidade do devandito expediente, o abeiro do artigo 171.3 do Real Decreto Lexislativo 2/2004. Vigo, a 21 de xuño de 2016.—A Vicepresidente, María José Caride Estévez.
ADMINISTRACIÓN DE XUSTIZA — Tribunal Superior de Xustiza de Galicia — Secretaría de Gobierno A Coruña (Convocatorias Xuíz de Paz, 04/02/2016)

No Boletín Oficial da Provincia de Pontevedra, número 19 do día 29 de xaneiro de 2016, publícase un anuncio do TRIBUNAL SUPERIOR DE XUSTIZA DE GALICIA, SECRETARÍA D E GOBERNO, relativo a “nomeamento de Xuíz de Paz titular do concello de Moaña”, e onde di: “Nomeamento de xuiz de paz substituto de Moaña”, Debe dicir: “nomeamento de xuiz de paz titular de Moaña”. Pontevedra, a 1 de febreiro de 2016.
PERIODO PAGO VOLUNTARIO RECIBO CONSUMO AUGA 1º SEMESTRE 2015
SECCIÓN NON OFICIAL —  — Comunidad de Usuarios Tortoreos-Liñares (Outros documentos, notificacións e informacións públicas, 27/05/2016)

Prazo de pagamento en período voluntario: ata o 01 de xullo de 2016 inclusive. Transcorrido o prazo de ingreso en período voluntario, as débedas serán esixidas polo procedemento de constrinximento e devengarán as correspondentes recargas do período executivo, os intereses de demora e, no seu caso, as costas que se produzan. Oficina: Escola de Chan, Chan 19.–Tortoreos- As Neves -1os domingos de mes de 12:30 a 13:30h As Neves, a 15 maio de 2016.—A Secretaria, M. E. de Urrestarazu Ucín.
DH. W36.50254. SOLICITUDE DE ESTHER BARREIRO ALFONSÍN DE AUTORIZACIÓN OBRAS DE CONSTRUCIÓN NA ZONA DE POLICÍA DO REGATO BATÁN, NO LUGAR DE AGRO DO MOURIÑO (RIBADUMIA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 22/02/2016)

As obras solicitadas consisten na construción de muro de contención de terras de 23 m de lonxitude e 1 m de altura, na parcela 26 do polígono 21, fóra do dominio público hidráulico do regato Batán (sen diminuir a sección hidráulica actual), no lugar de Agro do Mouriño, Ribadumia (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ribadumia ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 04 de xaneiro de 2016.—O xefe da Área de Autorizacións e Concesións, Francisca Leonor Atencia Ced.
PELNO ORD.12.01.16
ADMINISTRACIÓN LOCAL — Municipal — Vigo (Outros documentos, notificacións e informacións públicas, 01/02/2016)

A Alcaldía-Presidencia, acorda deixar sen efecto a convocatoria do pleno ordinario a realizar o 28 DECEMBRO 2015, e pospoñela para o día 12 de XANEIRO 2016, ás 9 NOVE HORAS, coa mesma orde do dia.1.-Actas anteriores. (Acta ordinaria 26 de outubro de 2015). Aprobada 2.-Declaracións institucionais.3.-Ditames das comisións informativas: 4.-Proposicións mencionadas no artigo 63 do regulamento do Pleno.5.-Mocións: 5.1.-Moción do Grupo municipal Socialista instando ao Ministerio de Fomento-Renfe a incrementar os servizos a Madrid e Barcelona en festivos e períodos vacacionais para garantir a demanda de transporte dos vigueses. Rexistro Pleno 1227/1101. Aprobada.5.2.-Moción do Grupo municipal Socialista instando á Xunta de Galicia a desenvolver como Proxecto Industrial Estratéxico ou Proxectos Sectoriais de incidencia supramunicipal o Polígono de Balaídos, ampliación do PTL Valadares, estación de Thom Mayne e a Cidade da Xustiza. Rexistro Pleno 1295/1101. Retirada 5.3.- Moción do Grupo municipal Socialista instando á Consellería de Educación a que aumente significativamente a oferta de ciclos de Formación Profesional tanto de grao medio como de grao superior no ensino público, no próximo curso 2016/17. Rexistro Pleno 1296/1101. Aprobada.6.-Asuntos ou mocións urxentes.1.-Toma de coñecemento dos acordos ou resolucións doutros órganos municipais ou de informes ou escritos que así o requiran.2.-Coñecemento dos informes citados no art.38.2. m.4º do Regulamento do Pleno.3.-Comparecencias de membros da Corporación.4.-Mocións.4.1.-Moción do Grupo municipal de Marea de Vigo instando á Corporación municipal a garantir que o persoal dos aparcadoiros da Porta do Sol e Praza de Portugal sexan subrogados en obrigas e dereitos. Rexistro Pleno 1291/1101. Aprobada.4.2.-Moción do Grupo municipal do Partido Popular instando ao goberno municipal a paralización do expediente de contratación co Auditorio Mar de Vigo de aluguer de salas para a instalación da UNED e se convoque concurso público. Rexistro Pleno 1292/1101. Rexeitada.4.3.-Moción do Grupo municipal do Partido Popular solicitando informe aos servizos xurídicos e a Intervención Xeral das consecuencias da anulación do Plan Xeral 2008 respecto da prórroga da concesión de AQUALIA-FCC Vigo UTE. Rexistro Pleno 1293/1101. Rexeitada.4.4.-Moción do Grupo municipal Socialista instando ao Pleno a sinatura dun convenio de colaboración entre o Concello e a Xunta de Galicia no que esta se comprometa a financiar os custes de redacción e elaboración do novo PXOM de Vigo. Rexistro Pleno 1297/1101. Aprobada.4. a. Mocións urxentes de control do goberno municipal.1 moción do Partido Popular e rexeitouse a urxencia.5.-Formulación de rogos.2 rogos do Partido Popular.6.-Formulación de preguntas.4 preguntas de Marea de Vigo e 3 do Partido Popular. Vigo, a 12 de xaneiro de 2016.—O Alcalde, Abel Caballero Álvarez.
IN407A 2016/45-4. SOLICITUDE DE CENTRAL ELÉCTRICA SESTELO Y CÍA, S. A. DE AUTORIZACIÓN INSTALACIÓN LMTA GODÓNS (COVELO)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 28/04/2016)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 17 de marzo de 2016.–O Xefe Territorial, Ignacio Rial Santomé.
APROBACIÓN INICIAL DE TRANSFERENCIA DE CRÉDITO 12/2016 E MODIFICACIÓN DO ANEXO DE TRANSFERENCIAS
ADMINISTRACIÓN LOCAL — Municipal — Caldas de Reis (Presupostos e cadros de persoal, 21/11/2016)

O Pleno do Concello de Caldas de Reis, en sesión extraordinaria de data 11/11/2016 acordou a aprobación inicial do expediente de modificación do anexo de transferencias do orzamento municipal prorrogado e transferencia de crédito 12/2016 por importe de 48.400,00 €. En cumprimento do disposto no artigo 169.1, por remisión do artigo 179.4 do Real Decreto Lexislativo 2/2004 e Base 6.4 das Bases de Execución do Orzamento do Concello de Caldas de Reis, sométese o expediente a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar o expediente na Secretaría do Concello e presentar as reclamacións que estimen oportunas. Se transcorrido dito prazo non se presentasen alegacións, considerarase definitivamente aprobado dito acordo. En Caldas de Reis. Documento asinado dixitalmente.
DELEGACIÓN DE COMPETENCIAS DA ALCALDÍA
ADMINISTRACIÓN LOCAL — Municipal — Pazos de Borbén (Outros documentos, notificacións e informacións públicas, 17/08/2016)

De conformidade co establecido no artigo 44.2 e 47 do ROF, publícase a seguinte resolución da Alcaldía de data 5 de agosto de 2016: "DELEGACIÓN DE COMPETENCIAS DA ALCALDÍA.- Por ter que ausentarme do termo municipal por motivo de vacacións, e en virtude dos artigos 47.1 en relación co artigo 44.1 e 2, do ROF; resolvo: delegar no 2º tenente de alcalde Francisco Amoedo Lorenzo a totalidade das miñas funcións, debido a que o 1º tenente de alcalde non pode aceptar a delegación por motivos de traballo. Esta delegación de atribucións terá efecto dende o día 16 ó 27 de agosto deste ano, ámbolos dous inclusive.” Pazos de Borbén, 8 de agosto de 2016.—O Alcalde, Andrés Iglesias Rodríguez.
CONTA XERAL 2015
ADMINISTRACIÓN LOCAL — Municipal — Mancomunidade Intermunicipal dos Vales do Ulla e Umia (Presupostos e cadros de persoal, 08/06/2016)

En cumprimento de canto dispón o artigo 212.3 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas, na súa sesión do 30-05-2016; exponse ao público a Conta Xeral correspondente ao exercicio 2015, por un prazo de quince días, durante os cales e oito máis quen se estimen interesados poderán presentar reclamacións, reparos ou observacións que teñan por convenientes. Portas, 30 de maio de 2016.—O Presidente, Roberto Vázquez Souto.
IN407A 2016/59-4. SOLICITUDE DE UNIÓN FENOSA DISTRIBUCIÓN, S. A. DE AUTORIZACIÓN DE SUBSTITUCIÓN APOIO Nº1-11 DA LMTA CII818 EN OUTEIRO (CANGAS)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 10/05/2016)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 14 de abril de 2016.—O xefe territorial, Ignacio Rial Santomé.
EXPOSICIÓN PÚBLICA DO BORADOR DO PXOM
ADMINISTRACIÓN LOCAL — Municipal — Gondomar (Urbanismo e Patrimonio, 06/09/2016)

Exponse ao público por un período de DOUS MESES, a partires da súa publicación no BOP, o BORRADOR do PXOM do Concello de Gondomar, aos efectos de lle facer as suxestións que a veciñanza, os colectivos veciñais e sociais, os grupos políticos, etc., estimen pertinentes. A documentación correspondente estará a disposición das persoas e dos colectivos interesados na Páxina Web do Concello e no Departamento de Urbanismo do Concello, así como nos diferentes centros veciñais e parroquias e na Entidade Local Menor de Morgadáns nos horarios habituais destas entidades veciñais. Gondomar, 22 de agosto de 2016.—O Concelleiro de Urbanismo, Patrimonio e Dereito á Vivenda, Xosé Antonio Araúxo Quintas.
APROBACIÓN PROVISIONAL E APERTURA DO TRÁMITE DE EXPOSICIÓN PÚBLICA DO EXPTE DE TRANSFERENCIA DE CRÉDITOS Nº 10-T/2016
ADMINISTRACIÓN LOCAL — Municipal — Lalín (Presupostos e cadros de persoal, 15/09/2016)

O Pleno da Corporación do Concello de Lalín, en sesión extraordinaria celebrada o día 8 de setembro de 2016, aprobou provisionalmente o expediente de modificación de crédito número 10-T/2016 de transferencia de créditos dentro do vixente presuposto municipal, financiado con cargo a baixa doutras aplicacións orzamentarias non comprometidas, por un importe total de 46.600 €. De conformidade co disposto nos artigos 169.1 e 179.4 do RD Lex.2/2004, de 5 de marzo, do Texto Refundido da Lei Reguladora das Facendas Locais, e 20.1 e 42.1 do Real Decreto 500/90, de 20 de abril, o citado expediente quedará exposto ó público no departamento de Intervención deste Concello durante o prazo de quince días hábiles, contados a partir do seguinte á data de inserción do presente anuncio no Boletín Oficial da Provincia, a efectos de presentación de reclamacións polos interesados. De non presentar reclamacións durante o período sinalado, o expediente considerarase definitivamente aprobado, en virtude do disposto nos artigos 179.4 en relación co artigo 169.1 do RD Lex.2/2004 de 5 de marzo, do Texto Refundido da Lei Reguladora das Facendas Locais e 42.1 en relación co 20.1 do Real Decreto 500/90, do 20 de abril. Lalín, a 8 de setembro de 2016.—O Alcalde, Rafael L. Cuiña Aparicio.
DH. W36.52954. SOLICITUDE DE ADOLFO NÚÑEZ FUENTES DE AUTORIZACIÓNDE OBRAS DE MURO DE PECHE NA ZONA DE POLICÍA DUN REGATO INNOMINADO, NO LUGAR DE SINEIRO, PARROQUIA DE VILARIÑO (SANTO ADRIÁN), CAMBADOS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 06/06/2016)

D. Anthony Michael Jose Isidro Lopez de Arcaute Cansado solicita de Augas de Galicia co CIF: Q1500378C, a autorización de obras no lugar de Sineiro, parroquia de Vilariño (Santo Adrián), Concello de Cambados (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.52954 As obras solicitadas consisten na construción de muro de peche de parcela de 92,89 m de lonxitude e 1,5 m de altura sobre rasante (1,00 en pedra perpiaño + 0,50 m malla metálica) na parcela 467 do polígono 17, a una distancia mínima de 5 m do dominio público hidráulico. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cambados ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 11 de maio de 2016.—O Xefe da Área de Autorizacións e Concesións, Raul Juan Cumella Martinez Sagarra.
VEHÍCULOS ABANDONADOS NO DEPÓSITO MUNICIPAL
ADMINISTRACIÓN LOCAL — Municipal — Vigo (Outros documentos, notificacións e informacións públicas, 28/01/2016)

De conformidade co disposto no art.59 da Lei 30/92 do 26 de novembro, de procedemento administrativo común e réxime xurídico das administracións públicas, modificado pola Lei 4/99, publícase a relación de vehículos, que se encontran depositados no recinto da avda. de Madrid, para quen acredite ser dono/a de algún(s) poida reclamalo(s) neste Concello no prazo dun mes seguinte ao da publicación deste anuncio. Rematado o prazo, proseguirá a tramitación para a venda dos vehículos en poxa pública e o tratamento residual dos mesmos mediante a entrega a un Centro Autorizado. Vigo, a 12 de xaneiro de 2016.—O Alcalde, Abel Caballero Álvarez.
DH. W36.49385. SOLICITUDE DE FERNANDO MONTIEL RODRÍGUEZ DE AUTORIZACIÓN PARA TRABALLOS DE URBANIZACIÓN EN ZONA POLICÍA DUN REGATO SEN NOME, NO LUGAR DA CARDIÑA, 55-A, PARROQUIA DE SAN ADRIÁN DE COBRES, VILABOA
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 15/02/2016)

Don Pablo Santiago Tognetti Ribera, con DNI XXXXXXXXX e enderezo La Flama 17, 2º- 1ª Gavá-Barcelona, solicita de Augas de Galicia co CIF: Q1500378C, a autorización de obras no lugar de A Cardiña 55A, parroquia de Cobres (Santo Adrán), Concello de Vilaboa (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.49385 Traballos de urbanización consistentes na pavimentación da rampla existente de acceso á vivenda mediante capa de formigón de 4 ml de lonxitude e 4 m de anchura en zona de servidume e a unha distancia mínima variable de entre 5 e 1 m do leito dun regato sen nome, ampliación de beirarrúas existentes mediante 170 m2 de pavimento de baldosas en zona de policía a unha distancia mínima de 8 m do leito do regato e máis construción dunha pérgola de estrutura metálica de 60 m2 en zona de policía e a unha distancia mínima de 11 m do leito do regato, en parcela de referencia catastral 36058A059004750000LS, no lugar da Cardiña, parroquia de San Adrián de Cobres, Concello de Vilaboa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilaboa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 8 de xaneiro de 2016.—O Xefe da Área de Autorizacións e Concesións, Lazaro Miguel Mumtaz Avargues.
TEXTO DEFINITIVO ORDENANZA FISCAL TAXA EXPEDICIÓN DOCUMENTOS ADMINISTRATIVOS
ADMINISTRACIÓN LOCAL — Municipal — Mos (Ordenanzas e Regulamentos, 19/09/2016)

No uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases do Réxime Local, e os artigos 20 e 57 do R. D. Lexislativo 2/2004, de 5 de marzo, e de conformidade co disposto nos artigos 15 a 19 do mesmo texto legal polo que se aproba o texto refundido da Lei Reguladora das Facendas Locais, este Concello establece a Taxa pola expedición de documentos administrativos.1. Constitúe o feito impoñible da Taxa a actividade administrativa desenvolvida co motivo da tramitación, a instancia de parte, de toda clase de documentos que expida e de expedientes de que entenda a Administración ou as Autoridades municipais.2. A estes efectos, entenderase tramitada a instancia de parte de calquera documentación administrativa que fora provocada polo particular ou redunde no seu beneficio, aínda que non mediara solicitude expresa do interesado.3. Non estará suxeita a esta Taxa a tramitación de documentos e expedientes necesarios para o cumprimento das funcións políticas, sindicais e de réxime interno, así como as presentadas polas Asociacións Veciñais, Culturais e de interese público. Así como a documentación necesaria para a matriculación en Centros de Ensino. Son suxeitos pasivos a título de contribuíntes as persoas físicas ou xurídicas e as entidades a que se refire o artigo 35 da Lei 58/2003, de 17 de decembro, Xeral Tributaria, que soliciten, provoquen ou teñan interese na tramitación do documento ou expediente de que se trate. a) Documentos expedidos polas dependencias municipais. Importe € b) Terán dereito a unha bonificación do 100% da taxa os desempregados empadroados en Mos que non perciban ningún tipo de prestación cando así se xustifique. En todo o relativo á cualificación de infraccións tributarias, así como das sancións que ás mesmas corresponda en cada caso, estarase aos dispostos nos artigos 77 e seguintes da Lei Xeral Tributaria. A modificación da presente ordenanza foi aprobada inicialmente polo Pleno do Concello en sesión celebrada o día 27 de xaneiro de 2.015, quedando definitivamente aprobado ao non haberse presentado reclamación algunha contra a mesma na exposición pública. Mos, a 1 de Setembro de 2016.—A Alcaldesa, Nidia Mª. Arévalo Gómez.
APROBACIÓN DEFINITIVA SEGUNDA MODIFICACIÓN ANEXO SUBVENCIÓNS NOMINATIVAS ORZAMENTO 2016
ADMINISTRACIÓN LOCAL — Municipal — Poio (Subvencións, 02/05/2016)

Aprobada inicialmente polo Pleno da Corporación, en sesión ordinaria celebrada o día 29 de marzo de 2016, a segunda modificación do anexo de subvencións nominativas que figuran no Orzamento deste Concello do ano 2016, o que se someteu a información pública durante o prazo de 15 días hábiles mediante anuncio publicado no Boletín Oficial da Provincia nº65 de 6 de abril de 2016, e durante o prazo non se presentou ningunha reclamación ou alegación en contra do mesmo, de conformidade co disposto no artigo 169.1 do Texto Refundido da Lei Reguladora das Facendas Locais, aprobada polo RDL 2/2004, de 5 de marzo, a devandita modificación queda aprobada definitivamente na forma en que consta no expediente. En Poio, a 25 de abril de 2016.—Asdo. Luciano Sobral Fernández.
ADXUDICACIÓN DE IMPARTICIÓN CURSOS DA ESO PARA ADULTOS
ADMINISTRACIÓN LOCAL — Municipal — Porriño, O (Contratos administrativos, 20/10/2016)

Por decreto de Alcaldía de data 21 de setembro de 2016, procedeuse á adxudicación no procedemento da contratación da prestación dos servizo de imparticion de cursos de preparación para a obtención da ESO para maiores de 18 anos, coas seguintes especificidades: www.contratosdegalicia.es O Porriño, a 6 de outubro de 2016.—A Alcaldesa, Eva Garcia de la Torre.
DELEGACIÓNS ESPECÍFICAS DA ALCALDÍA Á CONCELLEIRA MARÍA LOURDES MOURE VARELA
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 15/01/2016)

Con data 23 de decembro de 2.015, o Alcalde accidental do Concello de O Porriño adoptou o acordo que de seguido se transcribe literalmente DON MANUEL CARRERA PUNZÓN, ALCALDESA DO CONCELLO DE O PORRIÑO De conformidade co réxime xurídico de delegación de competencias de Alcaldía previsto nos artigos 23,4 da Lei 7/1985 de Bases de Réxime Local, 43, e 44 do Regulamento de Organización, Funcionamento e Réxime Xurídico das Corporacións Locais, veño en dictar o seguinte O que se fai publico ós efectos do cumprimento do disposto no artigo 44 do Regulamento de Organización, Funcionamento e Réxime Xurídico das Corporacións Locais. O Porriño, a 23 de Decembro de 2015.—O Alcalde accidental, Manuel Carrera Punzón.
EXPEDIENTE 15/16. LICITACIÓN POLO PROCEDEMENTO ABERTO PARA A CONTRATACIÓN DOS SERVIZOS DE XESTORIA LABORAL
ADMINISTRACIÓN LOCAL — Municipal — Porriño, O (Contratos administrativos, 05/05/2016)

Por acordo da Xunta de Goberno Local o 14.04.2016 aprobáronse os pregos da seguinte licitación en curso: a) Organismo: Concello do Porriño b) Dependencia tramitadora: Secretaría xeral-Servizo de contratación c) Número de expediente: 15/16 a) Descrición do obxecto: prestación do servizo de xestoría laboral b) Prazo de execución: 2 anos (prorrogable por 1 ano) c) CPV: 79631000-6. Servizos de persoal e de nóminas. a) Tramitación: urxente (declara por acordo da XGL o 14.04.2016) b) Procedemento: aberto a) Orzamento: 55.660 € (46.000 € + 9.660 € (21%) IVE) 5% do importe de adxudicación (sen IVE). a) Perfil do contratante: www.contratosdegalicia.es b) Entidade: Concello do Porriño. Rúa Antonio Palacios, 1, 36400, O Porriño (Pontevedra) c) Teléfono: 986335000 a) Data límite de presentación: 8 días naturais (ao ser declarada a urxencia do procedemento) dende a última publicación do anuncio. b) Documentación a presentar: a sinalada no prego de condicións. c) Lugar de presentación: Rexistro xeral do Concello do Porriño. Antonio Palacios, 1, 36400, O Porriño (Pontevedra) Según o establecido no prego de cláusulas administrativas Os establecidos nos pregos. Serán pola conta do licitador que resulte adxudicatario.www.contratosdegalicia.es O Porriño, 18 de abril de 2016.—Eva García de la Torre, Alcaldesa.
DH. W36.51106. SOLICITUDE DE NICOLÁS MARIÑO NOVAS DE AUTORIZACIÓN DE OBRAS DE PECHE DE FINCA, NA ZONA DE POLICÍA DO ARROIO DE LEIRO, NO LUGAR DE A LAXE, PARROQUIA E CONCELLO DE VILAGARCÍA DE AROUSA
XUNTA DE GALICIA — CONSELLERIA DE MEDIO AMBIENTE, TERRITORIOE INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 17/03/2016)

D. Franklin Vinicio Fornols Azza, solicita de Augas de Galicia co CIF: Q1500378C, a autorización de obras na R/ Arealonga, parroquia e Concello de Vilagarcía de Arousa (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.51106 As obras solicitadas consisten na construción de muro de peche de parcela de referencia catastral 0653424NH2105S0001XX de 37,8 m de lonxitude con base de pedra perpiaño e bloque de formigón ata una altura máxima de 2,50 m a una distancia mínima de 5 m do arroio de Leiro. O muro de bloque deberá estar enfoscado e pintado ou chapeado de pedra ou similar na cara exterior. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilagarcía de Arousa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 26 de febreiro de 2016.—O Xefe da Área de Autorizacións e Concesións, Nancy Veronica Malgorzata Joanna Pesce Boustani.
APROBACIÓN PADRÓN TAXA DE AUGA POTABLE, CANON DE AUGA E COEFICIENTE DE VERTEDURA, 1º BIMESTRE DE 2016.
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 15/04/2016)

Asunto: Aprobación Padrón Taxa de auga potable, canon da auga e coeficiente de vertedura, 1º bimestre de 2016 Confeccionado o Padrón da Taxa de auga potable, canon da auga e coeficiente de vertedura por Viaqua Gestión Integral de Aguas de Galicia, S. A. U., correspondente ao 1º bimestre do ano 2016, por resolución da Alcaldía de data 21/03/2016, 1.—Aprobar o Padrón da taxa de auga potable, canon da auga e coeficiente de vertedura correspondente ao 1º bimestre do ano 2016.2.—Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas deste Concello en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese.3.—Asimesmo faise saber que, sen prexuizo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia 4.—Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Vilaboa, 21 de marzo 2016.—O Alcalde, José Luis Poceiro Martínez.
CREACIÓN SEDE ELECTRÓNICA DO CONCELLO
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 14/04/2016)

Pola Alcaldía con data 5 de abril de 2016, adoptouse, en relación coa creación de Sede Electrónica do Concello de Vila de Cruces, o seguinte Decreto da Alcaldía núm.2016 – 0102, que a continuación se reproduce: Vista a necesidade de crear unha Sede electrónica neste Concello co obxecto de permitir o exercicio do dereito que teñen os cidadáns para relacionarse coas Administracións Públicas por medios electrónicos, de conformidade coa Lei 11/2007, do 22 de xuño, de Acceso Electrónico dos Cidadáns. Visto que a Sede electrónica axústase aos principios de publicidade oficial, responsabilidade, calidade, seguridade, dispoñibilidade, accesibilidade, neutralidade e interoperabilidade. Visto que a publicación na Sede electrónica de informacións, servizos, e transaccións respectará os principios de accesibilidade e usabilidade de acordo cos estándares abertos e, no seu caso, aqueloutros que sexan de uso xeneralizado polos cidadáns. Á vista de todo o disposto no artigo 10 da Lei 11/2007, do 22 de xuño, de Acceso Electrónico dos Cidadáns, e na Lei 39/2015, do 1 de outubro, do Procedemento Administrativo Común das Administracións Públicas, que entrará en vigor o presente exercicio, Vista a proposta da Concelleira Delegada, Dª Adriana Iglesias García, PRIMEIRO. Crear, con efectos dende a adopción da presente resolución, a Sede electrónica do Concello de Vila de Cruces, na dirección electrónica http://viladecruces.sedelectronica.es cuxa titularidade, xestión e administración corresponde a este Concello, e que cumprirá cos requisitos establecidos no Anexo I que se integra e forma parte da presente resolución SEGUNDO. Tal e como estable a disposición final terceira da Lei 11/2007, publicar e manter actualizada na sede electrónica a relación de procedementos e actuacións dispoñibles electronicamente. TERCEIRO. Establecer que a publicación de actos e comunicacións que, por disposición legal ou regulamentaria, deban publicarse no taboleiro de anuncios, compleméntese coa súa publicación no taboleiro de anuncios electrónico incluído na Sede electrónica, sen prexuízo de que poida ser substituída dita publicación, nos casos en que así se determine. CUARTO. Publicar o presente acordo no Boletín Oficial da Provincia de Pontevedra e no Taboleiro de Anuncios do Concello. Documento asinado electronicamente á marxe.
EXPEDIENTE DE MODIFICACIÓN DE CRÉDITO 1/2016
ADMINISTRACIÓN LOCAL — Municipal — Mancomunidade Terras de Pontevedra (Presupostos e cadros de persoal, 11/07/2016)

O Pleno da Mancomunidade, na sesión ordinaria celebrada o día 29.06.2016, aprobou inicialmente o expediente de modificación de crédito núm.1/2016 (1 CEXT/2016), mediante crédito extraordinario, por un importe de 23.230,00.- €, segundo o seguinte detalle: Polo tanto sométese dito acordo a información pública previo anuncio no boletín oficial da provincia e taboleiro de anuncios desta entidade polo período de quince días, durante os que os interesados poderán examinalos nas oficinas da Intervención desta Mancomunidade e presentar reclamacións ante o Pleno. Esta modificación orzamentaria considerarase definitivamente aprobada se durante o citado prazo non se tiveran presentado reclamacións; en caso contrario, o Pleno disporá do prazo dun mes para resolvelas. Entrará en vigor unha vez publicado o resume por capítulos resultante, e remitidas copias á Comunidade Autónoma e á dependencia correspondente do Ministerio de Facenda. Isto de conformidade co establecido nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, así como nos artigos 20 e 38.2 do Real Decreto 500/1990, do 20 de abril. Pontevedra, a 1 de xullo de 2016.—O Presidente, Miguel Anxo Fernández Lores.